తెలంగాణలో మహిళా తహసీల్దార్ దారుణహత్య WATCH LIVE TV
ఐదు వికెట్లతో బుమ్రా మ్యాజిక్.. లంక 217/9
భారత బౌలర బుమ్రా తొలిసారిగా వన్డేల్లో ఐదు వికెట్ల హాల్ సాధించడంతో.. లంక జట్టు 9 వికెట్ల నష్టానికి 217 పరుగులు మాత్రమే చేసింది.
TNN | Updated:
Aug 27, 2017, 06:25PM IST
పల్లెకెలె వేదికగా జరుగుతున్న మూడో వన్డేలో టాస్ గెలిచి ముందుగా బ్యాటింగ్ చేసిన శ్రీలంక నిర్ణీత 50 ఓవర్లలో 9 వికెట్ల నష్టానికి 217 పరుగులు చేసింది. టాస్ గెలిచి బ్యాటింగ్ ఎంచుకున్న లంకను బుమ్రా ఆదిలోనే దెబ్బతీశాడు. ఓపెనర్&zwnj;గా బరిలోకి దిగిన నిరోషాన్ డిక్వెల్లాను 13 పరుగుల వద్ద ఎల్బీడబ్ల్యూగా పెవిలియన్&zwnj;కు చేర్చాడు. మరో ఓపెనర్ చండీమల్ 36 పరుగులు చేసినప్పటికీ.. నెమ్మదిగా ఆడాడు. ఈ మ్యాచ్&zwnj;లో ఐదు వికెట్లు తీసిన బుమ్రా లంక బ్యాట్స్&zwnj;&zwnj;మెన్&zwnj;ను వణికించాడు. బుమ్రా కెరీర్లో ఇదే తొలి ఐదు వికెట్ల హాల్ కావడం విశేషం. భారత బౌలర్ వన్డేల్లో ఐదు వికెట్ల హాల్ సాధించడం మూడేళ్ల ఇదే తొలిసారి కావడం గమనార్హం. చివరిసారిగా 2014లో స్టువర్ట్ బిన్నీ బంగ్లాదేశ్&zwnj;పై ఐదు వికెట్లు తీశాడు.
రెండో వన్డేలో స్లో ఓవర్ రేట్ కారణంగా లంక కెప్టెన్ ఉపుల్ తరంగపై వేటు పడగా.. అతడి స్థానంలో కపుగెదర ఈ మ్యాచ్&zwnj;లో జట్టుకు నాయకత్వం వహించాడు. ఉపుల్ తరంగ స్థానంలో జట్టులోకి వచ్చిన తిరిమన్నే ఒక్కడే 80 పరుగులతో రాణించాడు. మిగతా బ్యాట్స్&zwnj;మెన్ ఎవరూ పెద్దగా రాణించలేదు. దీంతో లంక జట్టు మరోసారి స్వల్ప స్కోరుకే పరిమితమైంది. ఈ మ్యాచ్&zwnj;లో లంకకు శుభారంభం దక్కలేదు.
లంక బ్యాట్స్&zwnj;మెన్&zwnj;లో ఐదుగురు రెండంకెల స్కోరు కూడా చేయలేకపోయారు. దీంతో వరుసగా మూడో మ్యాచ్&zwnj;లోనూ లంక స్వల్ప స్కోరుకే పరిమితమైంది. తొలి వన్డేలో లంక 217 పరుగులకు ఆలౌట్ కాగా, రెండో వన్డేలో 8 వికెట్ల నష్టానికి 236 పరుగులు చేసిన సంగతి తెలిసిందే.
గుణతిలకె గాయపడటంతో అతడి స్థానంలో జట్టులోకి వచ్చిన దినేశ్ చండీమల్ కూడా ఈ మ్యాచ్&zwnj;లో గాయపడ్డాడు. కుడి చేతి బొటన వేలికి గాయం కావడంతో అతడు మ్యాచ్&zwnj;కు దూరమయ్యాడు. ధోనీ రనౌట్ అవకాశం మిస్ చేయడంతో బతికిపోయిన చండీమల్ హార్ధిక్ పాండ్య బౌలింగ్&zwnj;లో గాయపడ్డాడు.